|  |  |
| --- | --- |
| CILJNA SKUPINA | 12+ |
| NASLOV | OBISKOVALEC IZ DRUGE GALAKSIJE |
| TRAJANJE AKTIVNOSTI | 40-60 min |
| UČNI CILJI | Strukturna diskriminacija  Dvig ozaveščenosti o prikritih načinih, s katerimi se ustvarjajo in utrjujejo stereotipi in načinih delovanja diskriminacije.  Ponuditi možnost kritičnega pogleda na našo družbo in vpliva različnih medijev na nas. |
| MATERIALI | Delovni list; poslovna ali modna revija za vsako skupino (uporabite različne revije). |
| PRIPRAVA | *Pripravite in natisnite delovne liste.*  ***Delovni list****:*  *Ste obiskovalec iz druge galaksije. Poslali so vas na novoodkrit planet – imenovan Zemlja – da zberete demografske podatke o planetu.*  *Na žalost ste pristali v manjši jami, brez izhoda, vse kar se nahaja v jami je revija, ki leži na tleh. To je torej edini vir informacij, ki vam je na voljo.*  *V notranjosti revije se nahaja neke vrsta pisave, a so vam črke popolnoma tuje in napisano popolnoma nerazumljivo. Za pridobivanje kakršnihkoli informacij so vam tako na voljo zgolj slike.*  *Na podlagi teh zelo omejenih podatkov, pripravite povratne informacije za vaše poveljstvo, in sicer o naslednjih temah:.*  * Približna ocena števila prebivalstva.*  * Raznolikost prebivalstva.*  * Ali obstajajo kakšne posebne vrste bitij ali skupine, ki imajo drugačne vloge ali delo? Na kakšen način se razlikujejo in kako izgledajo?*  * Kakšni so vaši vtisi o teh posebnih vrstah bitij ali skupinah?*  * Kdo ima moč v svojih rokah? Kdo izgleda, da je glavni, na čelu?*  * Kakšna druga opažanja?* |
| IZVEDBA | **Korak 1 (delo v skupinah, 20 min.)**  Preberite navodila na delovnem listu, izročite ga skupinam, skupaj z eno revijo na skupino ter jih prosite, da zapišejo svoje ugotovitve na flipchart papir za kasnejšo predstavitev ostalim. Če želijo, lahko izberejo in izrežejo slike in jih dodajo k svoji predstavitvi.  Pustite jih delati 20 minut.  **Korak 2 (skupinska diskusija; 15 – 25 min.)**  Udeleženci predstavijo svoje ugotovitve. Kakšna so bila njihova opažanja?  Bodite pozorni na izjave, ko na primer:  \*Večina jih je moških, bele polti, starih okrog 40 let, nosijo očala (še posebej v poslovnih revijah)  \*Ženske nosijo manj oblačil.  \*Ženske ali rasno mešani ljudje podpirajo moške.  \*Obstaja zelo malo ljudi mešane polti.  \*Nihče nima kakšne fizične invalidnosti.  \*Vsi ljudje so zelo suhi, morda celo na meji stradanja.  \*Vsi ljudje izgledajo zelo srečni/se smejijo (modne revije)  \*[Nekateri udeleženci prepoznajo predmete kot so avtomobili, hiše in računalniki kot prebivalce tega planeta, saj so v revijah tako prevladujoči.] |
| VLOGA UČITELJA | Fasilitira proces. |
| MOŽNI IZZIVI IN KAKO JIH NASLOVITI | Nekatera opažanja lahko privedejo do zelo kritičnega pogleda na družbo. Spodbudite ljudi, naj z istim kritičnim očesom gledajo tudi reklame, TV oddaje, itd.  Če so bili učenci pri svojih predstavitvah kreativni in zabavni, se lahko z njimi pogovorite tudi o tem, kako malo podatkov potrebujemo, da si ustvarimo sliko neke družbe in kako malo ima slika skupnega s situacijo v realnosti. |
| VPRAŠANJA ZA DISKUSIJO | Predlagana vprašanja:   * Kaj ste se naučili o vaši lastni družbi? * Katere skupine ljudi so prevladovale? Katere skupine ljudi, ki obstajajo v realni družbi, so manjkale na teh slikah? Zakaj? * Je bila kakšna razlika med spoloma? * Ali je bila kakšna razlika med predstavitvami podatkov iz poslovnih revij in podatkov iz modnih revij? * Ali menite, da nam tovrstne revije dajejo zelo široko ali zelo ozko sliko družbe? * Ali si lahko ustvarite realno sliko družbe na podlagi takšnih revij? * Za koga se zdi, da ima moč? * Kaj menite, da je bil namen te aktivnosti? |

**VIR:**

O’Mara, Julie 1994: Diversity Activities and Training Designs. Pfeiffer and Company. San Diego/California. pp. 201-203.